Bubendorf - Alemannische Wikipedia

# Bubendorf

### Us der alemannische Wikipedia, der freie Dialäkt-Enzyklopedy

Wappe
Basisdate
Kanton: | Basel-Landschaft
Bezirk: | Lieschtel
BFS-Nr.: | 2823
PLZ: | 4416
Koordinate: | 47° 27' n. Br. 7° 44' ö. L.
Höchi: | 471 m ü. M.
Flächi: | 10.81 km²
Iwohner: | 4'393 (31. Dezember 2005)
Websyte: | www.bubendorf.bl.ch
Charte

Technische Yschränkung: Dr koräkt Titel wär: »Buebedorf«

| Dialäkt: Baseldytsch

Buebedorf (hochdytsch Bubendorf) isch e politischi Gmeind im Bezirk Lieschtel vom Kanton Basel-Landschaft in dr Schwiiz.

## [ändere] Lag

Buebedorf liggt uff 375 m. ü. M. im Tal vo dr Hintere Fränke. S Dorf liggt ganz am Afang vom Reigoldswilertal (Feuflibertal) grad noch dr Verzwigig vom Waldeburger- und em Reigoldswilertal bi Bad Buebedorf. S Dorf isch mit zwei Buslinie (AAGL) vo Lieschtel här erschlosse. Im Bad Buebedorf haltet s Waldeburgerli.

Nochbergmeinde sin Lieschtel (talabwärts), Lause (ännet em Bärg im Ergolztal), Ramschbrg (uff em Bärg), Höllschtä (ännet em Bärg im Waldeburgertal), Lambebrg (uff em Bärg), Niiderdorf (ännet em Bärg im Waldeburgertal), Arbetschwyl (uff em Bärg), Ziefe (talufwärts), Lupsige (uff em Bärg) und Sältisbärg (uff em Bärg).

## [ändere] Wappe

S Wappe kunnt vo de Herre vo Buebedorf und stellt e schwarz-silber teilts Schild dar mit emene schräge Spitzeschnitt als Trennig.

## [ändere] Gschicht

In Buebedorf sin Gräber vo de Kelte und de Alemanne entdeckt worde. Au d Reemer sin scho durch dr hyttig Gmeinibann zoge: Me hett Räscht vonere römische Stroos und enere Brugg gfunde.

In ere Urkunde uss em 13. Joorhundert stoht, dass Buebedorf em Graf vo dr Frohburg gheert hett und 1399 zur Domprobschtei Basel ko isch.

S Schloss Wildestai - s'einzige erhaltene Höheschloss im Baselbiet - isch vo de Eptiger im 13. Joorhundert baut worde und isch bim grosse Ärdbebe vo Basel beschädigt worde. Es hett druffabe meereri Moll dr Bsitzer gwächslet. Hytte gheert s Schloss mitsamt em Buurehof em Kanton Basel-Landschaft.

## [ändere] Sehenswürdigkeiten

- Pfarrchile mit alte Wappeschiibe
- Bad Buebedorf, ehemooligi Bade- und Kurastalt, hytte Hotel und Reschtorong.
- Schloss Wildestai, mit gwaltige uralte Eiche und emene Wasserfall mit Tropfstai

## [ändere] extärni Verbindige

- Offizielli Website (vom Kanton betreut)
- Achtig, Buebedorf hett kei eigeständige Internetufftritt, www.bubendorf.ch isch nid d Website vor Gmeind.
- Artikel Bubendorf im Historische Lexikon vo dr Schwiiz

Koordinaten: 47° 27' N, 7° 44' O |

Der Artikel basiert uf ´ra freie Ibersetzung vum Artikel „Bubendorf“ us dr dytsche Wikipedia.

Vun "http://als.wikipedia.org../../../b/u/b/Bubendorf.html"

Kategorie: Artikel uf Baseldytsch | Ort (Kanton Basel-Landschaft)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français
- Italiano
- Português